KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2012. július 11-i rendkívüli ülésére)

TÁRGY: 
KISKŐRÖS VÁROS ÖNKORMÁNYZATÁNAK TÁMOGATÓ NYILATKOZATA A KTKT EGYSÉGES ISKOLA ÉS SZAKISKOLA WATTAY KÖZÉPISKOLA ÉS SZAKISKOLA TAGINTÉZMÉNY VEZETŐJÉNEK MEGVÁLASZTÁSÁHOZ

A Kiskőrösi Többcélú Kistérségi Társulás (KTKT) Óvodája, Általános Iskolája, Középiskolája, Szakiskolája és Kollégiuma Igazgató Tanácsa pályázatot írt ki a településen működő Wattay Középiskola és Szakiskola tagintézmény igazgatói állására. A beérkezett pályázatokkal kapcsolatban az intézmény főigazgatója a pályáztatási eljárás során kérte, a tagintézményre pályázó személyek Kiskőrös Város Képviselő-testülete által történő véleményeztetését.
A KTKT Általános Iskola és Középiskola, Wattay Középiskola és Szakiskola tagintézmény vezetői állás betöltésére az alábbi személyek nyújtottak be pályázatot:
· Franczia László,  aki 1989 óta a Wattay Középiskola és Szakiskola tagintézményvezető-helyettese. 

Az intézményben végzett tevékenységéhez kötődő további beosztások: műszaki tanár, osztályfőnök, munkaközösség-vezető, gyakorlati oktatásvezető, műszaki igazgatóhelyettes, projektvezető, szakképzési igazgatóhelyettes. A részletes pályázati anyagát az előterjesztés 1. számú melléklete tartalmazza.
· Korsós Nándor,  aki 2005 óta a Wattay Középiskola és Szakiskola középiskolai informatikatanára. Egyéb végzett tevékenységei: 2012 óta a Kecskeméti Igazságügyi Szakértői Kamara Számítástechnikai-informatikai szakbizottságának elnöke, megbízott rendszergazda. 2010 óta Igazságügyi informatikai szakértő. A részletes pályázati anyagát az előterjesztés 2. számú melléklete tartalmazza.
A pályázók hozzájárultak vezetői megválasztásuk nyilvános ülésen történő tárgyalásához. 

A fentiek alapján javaslom, hogy a Képviselő-testület a KTKT Egységes Iskola és Szakiskola Wattay Középiskola és Szakiskola tagintézmény vezetői állására beérkezett pályázati anyagok alapján a tagintézmény vezető személyéről,  a határozat-tervezetek egyikének elfogadásával döntsön. 

Kiskőrös, 2012. július 9. 
    Domonyi László sk.

                     polgármester
1.)       HATÁROZAT-TERVEZET

Kiskőrös Város Képviselő-testülete javasolja, hogy a Kiskőrösi Többcélú Kistérségi Társulás Óvodája, Általános Iskolája, Középiskolája, Szakiskolája és Kollégiuma Igazgató Tanácsa, a KTKT Egységes Iskola és Szakiskola Wattay Középiskola és Szakiskola tagintézmény vezetőjének 2012. augusztus 1. napjától Franczia Lászlót válassza meg.
Határidő: 2012. július 31.
Felelős: KTKT Egységes Iskola és Szakiskola főigazgatója
2.)       HATÁROZAT-TERVEZET

.Kiskőrös Város Képviselő-testülete javasolja, hogy a Kiskőrösi Többcélú Kistérségi 
 Társulás Óvodája, Általános Iskolája, Középiskolája, Szakiskolája és Kollégiuma Igazgató 
 Tanácsa, a KTKT Egységes Iskola és Szakiskola Wattay Középiskola és Szakiskola 
 tagintézmény vezetőjének 2012. augusztus 1. napjától Korsós Nándort válassza meg.
Határidő: 2012. július 31.
Felelős: KTKT Egységes Iskola és Szakiskola főigazgatója
